**. napirend**

**E L Ő T E R J E S Z T É S**

**Balatonhenye Község Önkormányzata Képviselő-testületének**

 **2016. november 30-i nyilvános ülésére.**

**Tárgy:** Könyvtári és egyéb feladatok ellátására kötött megbízási szerződés módosítási iránti kérelem

**Előterjesztő**: Mátraházi Zsuzsanna, alpolgármester

**Előkészítette:** Nagy Éva ügyintéző

 --------------------------- Jogszabállyal nem ellentétes

 Előterjesztő

 -----------------------------------

 Dr. Szabó Tímea jegyző

Tisztelt Képviselő-testület!

Szabó Ágnessel Salföld Község Önkormányzata határozatlan idejű megbízási szerződést kötött 2011. április 1. napjától a Községi Könyvtár és eMagyarország pont működésével kapcsolatos feladatok végzésére, valamint a kézimunka szakkör felügyeletére. A megbízási szerződés szerint a megbízott feladatait ingyenesen látja el.

Szabó Ágnes 2015. augusztus 6. napjával levélben kérte, hogy feladatai ellátása során keletkező költségei fedezetére a Képviselő-testület 15.000 Ft költségátalányt állapítson meg. Továbbá jelezte, hogy a megbízási szerződésben foglaltakon túl egyéb feladatai is vannak úgy, mint az orvosi rendelő rendben tartása, kinyitása valamint az Önkormányzat vendégházának kezelése május 1- szeptember 30-áig terjedő időszakban.

A kérelemnek megfelelően Szabó Ágnes részére a Képviselő-testület 2015. szeptember 1. napjától 2015. december 31-ig terjedő időszakra havi 15.000 Ft költségátalányt állapított meg.

2016. március 16. napján Szabó Ágnes ismételten megkereste levélben a Képviselő-testületet, melyben kérte, hogy a testület 2016. január 1. napjától határozatlan időre havi nettó 15.000 Ft megbízási díjat állapítson meg részére.

A Képviselő-testület 2016. január 1-2016. december 31-ig terjedő időszakra Szabó Ágnes részére a könyvtári feladatok ellátásáért havi bruttó 17.350 Ft (nettó: 15.000 Ft) megbízási díjat állapított meg.

2016. szeptember 12. napján kelt levelében Szabó Ágnes ismételten kérte, hogy jelenlegi határozott idejű jogviszonyát a Képviselő – testület 2017. január 1. napjától határozatlan idejűre módosítsa.

Szabó Ágnes jelenleg határozatlan idejű megbízási szerződéssel rendelkezik, mely alapján feladatait ingyenesen látja el, a könyvtári feladatok ellátásáért megbízási díjat kap, melyet 2016. december 31. napjáig állapított meg a testület. Ezzel az összeggel az Önkormányzat éves kiadása: 17350 Ft + 4685 Ft/hó szociális hozzájárulási adó x 12 = 264. 420 Ft.

Döntési lehetőségek:

1. Tekintettel arra, hogy a Képviselő-testület minden évben a feladatra biztosított állami támogatási ismeretében egy évre állapítja meg a megbízási díj összegét célszerű lenne 2017. évtől egy évre szóló megbízási szerződést kötni a könyvtári feladatok ellátására, melynek elvégzéséért Szabó Ágnes megbízási díjban részesülne.

Ebben az esetben a Képviselő-testületnek minden év december hónapjában döntenie kell a feladatra biztosított támogatás ismeretében a megbízási díj összegéről, és arról is, hogy a feladat ellátásával a továbbiakban is Szabó Ágnest bízzák meg. Ehhez szükséges a jelenlegi szerződés 2016. december 31. napjával történő felmondása, melyet 15 napos határidővel írásban kell megtenni.

1. A képviselő-testület a kérelemnek megfelelően Szabó Ágnes részére határozatlan időre állapítja meg a megbízási díj összegét.
2. Jelenlegi szerződés megtartása mellett a megbízási díjat továbbra is egy évre állapítja meg.

Kérem a képviselőket hozzák meg döntésüket!

Határozati javaslat:

1.

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

/2016 () HATÁROZATA

Könyvtári és egyéb feladatok ellátására kötött megbízási szerződésről

Salföld Község Önkormányzata Képviselő -testülete a Szabó Ágnessel 2011. április 1. napjától kötött megbízási szerződést 2016. december 31. napjával felmondja.

Szabó Ágnest a továbbiakban is megbízza a könyvtári feladatok ellátására határozott időre 2017. január 1. napjától 2017. december 31. napjáig. A feladatok ellátásáért havonta bruttó 17.350 Ft megbízási díjat állapít meg.

Felhatalmazza az alpolgármestert a jelenleg hatályban levő megbízási szerződés felmondására, és az új megbízási szerződés megkötésére, és felkéri, hogy a megbízási díj kifizetéséről gondoskodjon.

Felelős: Mátraházi Zsuzsanna, alpolgármester

Határidő:

* a hatályban levő megbízási szerződés felmondására 2016. december 12.
* új megbízási szerződés megkötésére: 2016. december 31.

2.

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

/2016 () HATÁROZATA

Könyvtári és egyéb feladatok ellátására kötött megbízási szerződés módosításáról

Salföld Község Önkormányzata-képviselő testülete Szabó Ágnes részére a könyvtárosi feladatok ellátásáért 2017. január 1. napjától határozatlan időre havi bruttó 17.350 Ft megbízási díjat állapít meg.

Felhatalmazza az alpolgármestert a megbízási szerződés módosítására, és felkéri, hogy a megbízási díj folyósításáról gondoskodjon.

Felelős: Mátraházi Zsuzsanna, alpolgármester

Határidő: - megbízási szerződés módosítására: 2016.12.31.

* megbízási díj kifizetésére: folyamatos

3.

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

/2016 () HATÁROZATA

Könyvtári és egyéb feladatok ellátására kötött megbízási szerződés módosításáról

Salföld Község Önkormányzata-képviselő testülete Szabó Ágnes részére a könyvtárosi feladatok ellátásáért 2017. január 1. napjától 2017. december 31. napjáig havi bruttó 17.350 Ft megbízási díjat állapít meg.

Felhatalmazza az alpolgármestert a megbízási szerződés módosítására és felkéri, hogy a megbízási díj folyósításáról gondoskodjon.

Felelős: Mátraházi Zsuzsanna, alpolgármester

Határidő: - megbízási szerződés módosítására: 2016.12.31.

* megbízási díj kifizetésére: folyamatos